
Narva Paemurru Spordikooli poksi- ja jõusaali tasuta kasutusse andmine
1. Asjaolud ja menetluse käik
Narva Linnavalitsusse laekus MTÜ Ida Politsei Spordiklubi taotlus palvega anda tasuta kasutusse 2010/2011 õppeaastaks Narva Paemurru Spordikooli poksi- ja jõusaali, mis asuvad Narvas, aadressil 26. juuli 4. Ruumide kasutamise eesmärk on politsei sportlaste treeningute korraldamine. MTÜ Ida Politsei Spordiklubi võtab endale kohustuse uuendada osaliselt poksiinventari.
Antud küsimus oli vaadatud läbi Narva Linnavalitsuse linnavarakomisjoni 10.11.2010. a istungil, protokolli nr 11 punkt 14. Komisjon otsustas nõustuda taotlusega ja lubada anda MTÜ-le Ida Politsei Spordiklubi tasuta kasutusse Narva Paemurru Spordikooli poksi- ja jõusaali politsei sportlaste treeningute korraldamiseks 2010/2011 õppeaastal spordikooli juhtkonnaga kooskõlastatud graafiku alusel.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Ida Politsei Spordiklubi, registrikood 80145971, tasuta kasutusse Narva Paemurru Spordikooli poksi- ja jõusaali politsei sportlaste treeningute korraldamiseks 2010/2011 õppeaastal Narva Paemurru Spordikooli juhtkonnaga kooskõlastatud graafiku alusel.
4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

